01-03-2013 અમદાવાદ 1.30 વાગે ભોજન કરવા બિરાજયા. થોડું જમ્યા અને ઊલટી થઈ, થાળ પાછો ગયો. મીઠાના પાણીના કોગળા કરાવ્યા. 2.30 વાગે આરામમાં પધાર્યા. સાંજે ભૂમિભ્રમણ માટે સજ્જ થયા. બીપી મપાયું. છેલ્લો રાઉન્ડ પૂરો કર્યા પછી સ્વામીશ્રીને ભોજન માટે જવાનું હતું. તેથી ડો.વી.પી.પટેલે સ્વામીશ્રીને પૂછ્યું, ભૂખ લાગી છે? સ્વામીશ્રીએ મસ્તક હલાવી ના કહી. મેં પૂછ્યું, કેમ? ના કેમ પાડો છો? સ્વામીશ્રી કહે, ભગવાનનું ભજન ચાલતું હોય ત્યાં ક્યાં જમવાની વાત થાય?. 01-03-2007 ભાવનગર સ્નાનાદિક વિધિથી પરવારીને એક હરિભક્તની વ્યાવહારિક ગૂંચ ઊકેલવા સ્વામીશ્રીએ લગભગ બે કલાક ફાળવ્યા. આ જ પ્રશ્ન માટે અત્યાર સુધીમાં સ્વામીશ્રી ઓછામાં ઓછું દશ વખત બેઠા હતા 01-03-2005 મહેસાણા છાત્રોની વાત કરતાં વિદ્યારત્ન સ્વામીએ આગળ કહ્યું, ''છાત્રાલય દિન' નિમિત્તે આ બધાએ નાટક સારું ભજવ્યું. મને એમ હતું કે નાટક ફેઈલ જશે, કારણ કે સ્ક્રીપ્ટ મોડી મળી હતી, તેથી જોઈએ એવી તૈયારી થઈ ન હતી.'' 'આને નાટક કહેવાય ?' સ્વામીશ્રીએ પ્રશ્ન કર્યો. 'ના, નાટક નહીં, સંવાદ.' વિદ્યારત્ન સ્વામીએ પોતાની ભૂલ સુધારી. એટલે સ્વામીશ્રી કહે, 'જે બહાર થાય એ નાટક કહેવાય. ભગવાન સાથેનો સંબંધ તો એ સંવાદ.' સ્વામીશ્રીની આ અદ્‌ભુત વ્યાખ્યા હતી. 'મહારાજે જેમ કહ્યું કે બીજા બધા લોકમાં ભેળા થાય, એને મેળા કહેવાય, પણ હરિભક્તો ભેળા થાય એ સમૈયા કહેવાય. એમ અહીં પણ એવું જ છે. આપણે નાટક નથી કરતા. બહાર જે લોકો કરે છે, હરે ફરે છે એને નાટક કહેવાય.' 01-03-1983 વડોદરા દવાખાને ધર્મજના શ્રી એ.પી.પટેલ દર્શને... સ્વામી ગળગળા થઈને કહે - મારે લઈને તમારે દાદરા ચડવા પડે છે. આંખમાં આંસુ આવી ગયા... રઢુથી તુલસીભાઈ વગેરે આવ્યા.... સ્વામીશ્રી કહે, ‘શાસ્ત્રીજી મહારાજ, યોગીજીમહારાજના હરિભક્તો છે...’ એમ મહિમાથી દર્શન કર્યાં. 01-03-1978 અમદાવાદ મંદિરમાં બહાર સભા. અંબાલાલકાકા કહે ‘આ પુરુષને ભગવાન વશ છે. કેમ બાપા ?‘ સ્વામીશ્રીએ સહજ ડોકું હલાવ્યું ને હા પાડી. 01-03-2005 મહેસાણા છાત્રોની વાત કરતાં વિદ્યારત્ન સ્વામીએ આગળ કહ્યું, ''છાત્રાલય દિન' નિમિત્તે આ બધાએ નાટક સારું ભજવ્યું. મને એમ હતું કે નાટક ફેઈલ જશે, કારણ કે સ્ક્રીપ્ટ મોડી મળી હતી, તેથી જોઈએ એવી તૈયારી થઈ ન હતી.'' 'આને નાટક કહેવાય ?' સ્વામીશ્રીએ પ્રશ્ન કર્યો. 'ના, નાટક નહીં, સંવાદ.' વિદ્યારત્ન સ્વામીએ પોતાની ભૂલ સુધારી. એટલે સ્વામીશ્રી કહે, 'જે બહાર થાય એ નાટક કહેવાય. ભગવાન સાથેનો સંબંધ તો એ સંવાદ.' સ્વામીશ્રીની આ અદ્‌ભુત વ્યાખ્યા હતી. 'મહારાજે જેમ કહ્યું કે બીજા બધા લોકમાં ભેળા થાય, એને મેળા કહેવાય, પણ હરિભક્તો ભેળા થાય એ સમૈયા કહેવાય. એમ અહીં પણ એવું જ છે. આપણે નાટક નથી કરતા. બહાર જે લોકો કરે છે, હરે ફરે છે એને નાટક કહેવાય.'